স্টাফ রিপোর্টার: ঢাকেশ্বরী মন্দির ও এক এমপির বাসায় দুর্ধর্ষ ডাকাতি হয়েছে শনিবার রাতে। ডাকাত দল দুটি ঘটনায় ২৮৬ ভরি স্বর্ণালঙ্কার লুট করে নিয়ে গেছে। মন্দিরের তালা ভেঙে মূর্তির গায়ের ২০০ ভরি  স্বর্ণালঙ্কার নিয়ে যায় তারা। এছাড়া মন্দিরের প্রনামীর বাক্সের তালা ভেঙে লুট করে সাড়ে চার লাখ টাকা। ওদিকে এমপির বাসায় ডাকাত দল হানা দিয়ে ৮৬ ভরি স্বর্ণালঙ্কার নিয়ে যায়। দুটি ঘটনায়ই থানায় মামলা হয়েছে। ঢাকেশ্বরী মন্দিরের ডাকাতির ঘটনায় মহানগর পূজা উদযাপন পরিষদের সভাপতি বীরেশ চন্দ্র সাহা বাদী হয়ে চকবাজার থানায় একটি মামলা করেছেন। এতে তিনি ২০০ ভরি স্বর্ণালঙ্কার ও ৪ লাখ ৬০ হাজার টাকা নিয়ে যাওয়ার অভিযোগ করেছেন।